Tropisk regnskogklima

Tropisk regnskogklima, også kalt ekvatorialklima, er et tropisk klima, som man vanligvis (men ikke alltid) finner langs ekvator. Regioner med dette klimaet har ofte tropiske regnskoger og er i Köppens klimaklassifisering klassifisert som «Af». Det finnes to hovedtypene av regnskog som er temperert og tropisk regnskog. Sistnevnte har følgende kjennetegn: Stabil temperatur, våt, mørk, næringsfattig jord, mangfoldig og flere lag. Regnskog, FN-sambandet 16.mai 2022

Regnskogen må bevares av tre viktige grunner: For å hindre klimaendringer, for å bevare naturmangfoldet, og for å bevare livsgrunnlaget til mennesker og dyr. Ettersom tropiske regnskoger ligger på eller nær ekvator, er klimaet vanligvis varmt og vått. Høy nedbør og høye temperaturer året rundt er ideelle forhold for vegetasjonsvekst. Det brede spekteret av planter oppmuntrer til et stort utvalg av insekter, fugler og dyr.«What is the climate of the rainforest?», Internet Geography

 Beskrivelse 
Tropisk regnklima er et tropisk klima der det ikke fins tørketid – alle månedene har minst 60 mm nedbør. Tropisk regnklima har ikke noko separat sommer og vinter, og er typisk varm og våt året gjennom med både ofte og tung nedbør. Været er ofte likt fra dag til dag, og temperaturforskjellen mellom dag og natt er som regel større enn temperaturforskjellen mellom «sommer» og «vinter».McKnight, Tom L; Hess, Darrel (2000): Climate Zones and Types, Physical Geography: A Landscape Appreciation. Upper Saddle River, NJ: Prentice Hall. ISBN 978-0-13-020263-5; s. 205–208.

 Fordeling 
Tropisk regnklima finner en vanligvis på breddegrader innenfor fem grader nord og sør for ekvator, som er dominert av den intertropiske konvergenssonen. Tropisk regnklima finnes også i mindre områder andre steder, og ikke alle områdene langs ekvator har tropisk regnklima. 

Noen steder med dette klimaet har nesten uendret vær året gjennom (den nordvestlige stillehavskysten i Sør- og Mellom-Amerika, fra Ecuador til Costa Rica, men i mange tilfeller er perioden med høy sol og lengre dager mye våtere (som i Palembang i Indonesia) og noen steder er tiden da sola står lavest våtest (som i Sitiawan i Malaysia).

I tillegg fins også tropisk regnklima utenfor ekvatorområdet, for eksempel i Santos i Brasil og Fort Lauderdale i USA, som ikke bare ligger utenfor ekvator, men også ligger like utenfor tropene. 

 Klimatiske kjennetegn 
 Breddegradene ligger vanligvis under lavtrykksbeltet i stillebeltet året rundt, og har derfor nesten ingen separate årstider. 
 Sola står nesten vertikalt midt på dagen, og er direkte over hodet to ganger i året, ved jevndøgn.
 Døgnmiddeltemperaturen er vanligvis omkring 27 ℃ året rundt. Omfattende skydekke og kraftig nedbør hindrer store temperaturforskjeller mellom dagene, og temperaturen stiger sjelden over 33 ℃. 
 Temperaturen endrer seg vanligvis mellom 2 og 5 ℃ gjennom døgnet, som er større enn den årlige variasjonen av døgnmiddeltemperaturen på 2 ℃. 
 Det kommer mye regn, som vanligvis er konvektiv (regnbyger). 

 Større byer med tropisk regnklima 
Afrika
  Entebbe i Uganda
  Kisangani i Den demokratiske republikken Kongo 
  Mbandaka i Den demokratiske republikken Kongo 
  Moroni i Komorene
Amerika
  Belém i Brasil
  Bluefields i Nicaragua
  Boa Vista i Brasil
  Bocas del Toro i Panama
  Esmeraldas i Ecuador
  Fort Lauderdale i USA
  Hilo i USA
  Georgetown i Guyana
  Iquitos i Peru
  Leticia i Colombia
  Paramaribo i Surinam
  Pucallpa i Peru
  Rio Branco i Brasil
  Salvador i BrasilAsia/Stillehavet
  Apia i Samoa
  Bandar Seri Begawan i Brunei Darussalam
  Banjarmasin i Indonesia
  Biak i Indonesia
  Colombo i Sri Lanka
  Georgetown i Malaysia
  Innisfail i Australia
  Johor Bahru i Malaysia
  Kota Kinabalu i Malaysia
  Kuala Lumpur i Malaysia
  Kuching i Malaysia
  Medan i Indonesia
  Padang i Indonesia
  Palembang i Indonesia
  Pekanbaru i Indonesia
  Singapore
  Sri Jayawardenapura Kotte i Sri Lanka 
  Tabubil i Papua Ny-Guinea

 Referanser 

Kategori:Klimasoner
Kategori:Regnskog